— У свой час мы першыя папярэдзілі МУС аб тым, што на Беларусь наступаюць спайсы (гэта адбылося ў 2013—2014 гадах), сумесна выпрацоўвалі алгарытм дзеянняў, — расказвае У.У.Іваноў. — І як бы там няшчасныя бацькі ні абураліся, што іх дзяцей пасадзілі за наркотыкі, трэба разумець: так, гэта жах, што моладзь трапляе ў турму, але, дзякуючы жорсткім, рашучым дзеянням органаў унутраных спраў, удалося не дапусціць спайсавай эпідэміі ў Беларусі. Выратаваны дзясяткі, а магчыма, і сотні жыццяў нашых дзяцей.